
Exobolygók automatizált detektálása gépi tanulási módszerekkel

Kulcsszavak: exobolygó; tranzit; fénygörbe; osztályozók; mélytanulás
A dolgozat első felében ismertettem a problémát, majd a Kepler űrtávcső adatain gépi tanulási módszerekkel osztályoztam. Összevetettem az egyes modellek eredményeit, majd röviden kifejtettem a Kepler, és a dolgozat második felében előkerülő TESS adathalmazon történő osztályozások nehézségei közötti különbséget.
A dolgozat második felében olyan technikákat mutattam be, amelyekkel növelhető az exobolygó detektáló modellek teljesítménye a TESS adathalmazon. Ezen felül megmutattam, hogy kevesebb neuronszámú, sekélyebb hálóval is elérhető a Yu, L. et al. (2019) által bemutatott teljesítmény, sőt a kritikusnak tekintett magas recall értékek esetében túlnyomó részben kiemelkedőbb precision értékek elérése is.
A kiegyensúlyozott batch normalizálás és az adataugmentációk segítették a tanítást, mérsékelték az erős kiegyensúlyozatlanság miatt fellépő problémákat. Az általam bemutatott adataugmentáció széles körben alkalmazható egyéb idősori adatok osztályozásánál is számos területen.
A mélytanulás egyik hátránya, hogy a paraméterek, metaparaméterek finomhangolása rengeteg időt vehet igénybe. Erre bemutattam egy szűrőalgoritmust, amelynek segítségével az adathalmaz mérete csökkenthető. A csökkentett adathalmaz megőrzi a nehezen osztályozható példák túlnyomó többségét, és ezáltal a háló gyorsabban optimalizálható.
Végül felvetettem két problémát Yu, L. et al. (2019) módszereivel és a modellük robosztusságával kapcsolatban.



